CELEX: 62017TN0817
Language: et
Date: 2017-12-14 00:00:00
Title: Kohtuasi T-817/17: 14. detsembril 2017 esitatud hagi – Schokker versus EASA

19.2.2018   
            
            
               ET
            
            
               Euroopa Liidu Teataja
            
            
               C 63/16
            
         14. detsembril 2017 esitatud hagi – Schokker versus EASA
   (Kohtuasi T-817/17)
   (2018/C 063/21)
   Kohtumenetluse keel: prantsuse
   
      Pooled
   
   
      Hageja: Boudewijn Schokker (Hoofddorp, Madalmaad) (esindajad: advokaadid S. Orlandi ja T. Martin)
   
      Kostja: Euroopa Lennundusohutusamet (EASA)
   
      Nõuded
   
   Hageja palub Üldkohtul:
   
               —
            
            
               teha otsus, millega:
               
                           —
                        
                        
                           mõista AESA-lt hagejale tekitatud mittevaralise kahju hüvitamiseks viimase kasuks välja summa 80 000 eurot;
                        
                     
                           —
                        
                        
                           mõista kohtukulud välja AESA-lt.
                        
                     
         
      Väited ja peamised argumendid
   
   Hageja esitab hagi põhjendamiseks neli väidet, millega tõendatakse, et AESA teenistuslepingute sõlmimise pädevusega asutus pani toime mitu ametialast eksimust, millega põhjustati hagejale suurt mittevaralist kahju.
   
               1.
            
            
               Esimene väide, et teenistuslepingute sõlmimise pädevusega asutus tegi hagejale ebaseadusliku tööpakkumise, mida ta ei saanud seetõttu tingimusteta vastu võtta.
            
         
               2.
            
            
               Teine väide, et teenistuslepingute sõlmimise pädevusega asutus keeldus tööpakkumist muutmast, kuigi see oli ilmselgelt ebaseaduslik.
            
         
               3.
            
            
               Kolmas väide argumendi kohta, et teenistuslepingute sõlmimise pädevusega asutuse tööpakkumise äkilise tagasivõtmisega lõpetati lõplikult hageja töölevõtmise menetlus.
            
         
               4.
            
            
               Neljas väide, et teenistuslepingute sõlmimise pädevusega asutus rikkus kohtueelse menetluse eesmärki, nurjates süstemaatiliselt kõik vaidluse kohtuvälise lahendamise ettepanekud.